השתלטות חמאס על רצועת עזה

השתלטות חמאס על רצועת עזה היה סכסוך אלים פנים פלסטיני בין פת"ח לחמאס שהתרחש ברצועת עזה בין 10 ל-15 ביוני 2007. זה היה אירוע בולט בעימות חמאס–פת"ח, שבמרכזו המאבק על השלטון לאחר ההפסד של ארגון הפת"ח בבחירות לרשות המחוקקת הפלסטינית ב-2006. מחבלי ארגון החמאס הצליחו בדרך אלימה להשתלט על רצועת עזה<ref name="Hamas takes control of Gaza">Guardian, 15 June 2007, [https://www.theguardian.com/world/2007/jun/15/israel4 Hamas takes control of Gaza]</ref> ולהדיח מהשלטון בעזה את בכירי ארגון הפת"ח. הקרב הביא לפירוק ממשלת האחדות הפלסטינית, ולחלוקה בפועל של השטחים הפלסטיניים לשתי ישויות – שטחים ביהודה ושומרון באחריות הרשות הפלסטינית ורצועת עזה אשר נשלטת על ידי ממשל חמאס.

הוועד הבין-לאומי של הצלב האדום העריך שבמהלך הקרבות, שנמשכו בין 10 עד 15 ביוני, לפחות 118 אנשים נהרגו ומעל ל-550 אנשים נפצעו.

בעקבות ההשתלטות ארגון החמאס הצליח גם להשתלט על מצבור של אלפי רובי סער ועשרות כלי רכב קרביים שסופקו לרשות הפלסטינית על ידי ארצות הברית, מצרים וירדן.<ref></ref>

== הקרבות ==
ב-10 ביוני 2007 העימות בין הפת"ח והחמאס הגיע פרצו עימותים מזוינים בין כוחות הביטחון הלאומי והמשמר הנשיאותי הפלסטיני של הפת"ח מול גדודי עז א-דין אל-קסאם של חמאס. חמושים של חמאס השליכו את מוחמד סווירקי, קצין המשמר הנשיאותי הפלסטיני, מגג המגדל הגבוה ביותר בעזה אז, שהיה בן 15 קומות. כנקמה, חמושים מפת"ח רצחו את מוחמד אל-ריפאתי, האימאם של המסגד הגדול בעזה. הם גם פתחו באש על ביתו של ראש הלשכה המדינית של החמאס, אסמאעיל הנייה. מעט לפני חצות הושלך לוחם של ארגון החמאס מבניין בן 12 קומות.<ref>Haaretz/Associated Press, 10 June 2007, [https://web.archive.org/web/20100825164924/http://www.haaretz.com/news/palestinian-gunmen-target-haniyeh-s-home-in-gaza-1.222703 Palestinian gunmen target Haniyeh's home in Gaza]. On web.archive.org</ref>

ב-11 ביוני בוצע ירי באמצעות אקדחים ופגזים הן על בית המגורים של מחמוד עבאס, מנהיג הפת"ח ונשיא הרשות הפלסטינית, והן על בית המגורים של ראש ממשלת הרשות הפלסטינית אסמאעיל הנייה.<ref>Abraham Rabinovich, [https://web.archive.org/web/20070611232931/http://www.theaustralian.news.com.au/story/0%2C20867%2C21890067-601%2C00.html Deadly escalation in Fatah-Hamas feud]. The Australian, 12 June 2007. On web.archive.org</ref><ref></ref>

ב-12 ביוני תקף חמאס עמדות של ארגון הפת"ח. חמאס הקציב לאנשי הפת"ח שאיישו אותן שעתיים לעזוב, ולאחריהן מאות לוחמי חמאס השתלטו עליהן. בהמשך הם ההשתלטו גם על בסיס מרכזי של ארגון הפת"ח בג'באליה. קרבות קשים התחוללו באותו היום גם במפקדה המרכזית של הפת"ח בעיר עזה, כאשר לוחמי חמאס תקפו את המקום באמצעות מטולי רקטות נגד טנקים ונשק אוטומטי.<ref name=bbchamas>[http://news.bbc.co.uk/2/hi/middle_east/6744713.stm Hamas launches new Gaza attacks], BBC News Online, 12 June 2007.</ref>

ב-13 ביוני ארגון החמאס השתלט על מפקדת כוחות הביטחון הלאומי אשר הייתה ממוקמת בחלק הצפוני של רצועת עזה ואשר הייתה באותה העת תחת שליטת ארגון הפת"ח. לוחמים משני הצדדים נלחמו זה בזה על השליטה בבניינים רבי הקומות אשר שימשו כעמדות צלפים ולטענת ארגון החמאס לוחמי הארגון הצליחו להפיל באמצעות בולדוזרים מוצב של ארגון הפת"ח אשר השקיף על הכביש הראשי שלחוצה את עזה מצפון לדרום. באותו היום אירע פיצוץ הרסני במטה של שירות הביטחון המסכל בעיר ח'אן יונס אשר מקושר לארגון הפת"ח, אשר בו נהרגו חמישה בני אדם.<ref name=BBC20070613></ref>

ב-14 ביוני השתלטו לוחמי חמאס על מטה שירות הביטחון המסכל ברצועת עזה.<ref name=pyrrhic></ref> לפחות 10 בני אדם נרצחו בפעולה. ארגון החמאס הציג בהמשך בשידורים בטלוויזיה את כל כלי נשק שהם מצאו בתוך המבנה וכן ג'יפים, פצצות מרגמה ואפודי מגן שנתפסו במתחם, אשר לטענת ארגון החמאס ישראל והאמריקאים הבריחו לארגון הפת"ח בחודשים האחרונים דרך הגבול עם מצרים.<ref name=ynet>[http://www.ynetnews.com/articles/0,7340,L-3412813,00.html We'll execute Fatah leaders], Israel News, 14 June 2007.</ref> שירות הביטחון המסכל זוהה באותה העת עם בכיר פת"ח מוחמד דחלאן, שהפך לדמות שנואה במיוחד בקרב האסלאמיסטים ברצועת עזה. לוחמי החמאס שנכנסו למתחם ערכו בו בתחילה תפילה ולאחר מכן הניפו על גג הבניין את דגל חמאס. בהמשך, שינה חמאס את שם השכונה בה שכן המטה מ"תל אל-הווא" ל"תל אל-אסלאם".<ref name=ynet/>

בשעות אחר הצהריים של 14 ביוני השתלט ארגון החמאס על העיר הדרומית רפיח. באותו יום פיזר עבאס את ממשלת האחדות הפלסטינית.

ב-15 ביוני השלים חמאס את ההשתלטות על כל רצועת עזה.<ref name=Guardian20070615></ref><ref name="intern_fight_p14-15"></ref>

=== תפיסת כלי נשק ===
במהלך ההשתלטות של החמאס על רצועת עזה הועברו לשליטת הארגון אלפי כלי נשק קלים ושמונה כלי רכב קרביים משוריינים, שסופקו לרשות הפלסטינית מארצות הברית, מצרים וירדן.<ref name="menewsline">[https://web.archive.org/web/20070616141623/http://menewsline.com/stories/2007/june/06_15_1.html Hamas seizes US-financed weapons, equipment], Middle East Newsline, 14 June 2007.</ref> חמאס העביר לרשותו כ-15,000 כלי נשק אשר שימשו את כוחות הביטחון הפלסטינים. עם זאת התקבלה החלטה שלא לאסוף לרשות הארגון את 400,000 כלי הנשק שהיו בידי החמולות בעזה. זאת כדי להתמקד בכלי הנשק שעלולים לשמש נגד ארגון, ולא באלו המשמשים ללחימה בישראל.

על פי מוחמד עבדל-אל מוועדות ההתנגדות העממית, עם ההשתלטות חמאס על הרצועה, נתפס חומר מודיעיני רב, כולל תיקי CIA. אבו עבדאללה מגדודי עז א-דין אל-קסאם הודיע שחמאס יפרסם חלק מהמסמכים, כדי לחשוף את היחסים החשאיים בין ארצות הברית למדינות ערב "הבוגדות".

== אחרית דבר ==
ב-14 ביוני 2007, הנשיא הפלסטיני אבו מאזן הגיב להשתלטות של ארגון החמאס על רצועת עזה בהכרזה על מצב חירום. הוא פיזר את ממשלת האחדות בראשות אסמאעיל הנייה, ובצו נשיאותי מינה במקומו את סלאם פיאד.<ref name="IDSA">[http://www.idsa.in/idsastrategiccomments/GazaontheBoil_SSCRajiv_210607 Gaza on the Boil], Institute for Defence Studies and Analyses (IDSA), S. Samuel C. Rajiv, 21 June 2007</ref><ref name="fox_disolve"></ref><ref name="telegraph_dissolve"></ref> הנייה סירב לקבל את פיטוריו, והאשים את עבאס על כך שלקח חלק במזימה אמריקאית להדיחו.<ref name="IDSA" /> על פי חוק היסוד הפלסטיני, רשאי הנשיא לפטר את ראש הממשלה, אך הממשלה שהודחה תמשיך לתפקד כממשלה זמנית, עד שתקום ממשלה חדשה ותקבל אמון מרוב מוחלט של המועצה המחוקקת הפלסטינית.<ref name="intern_fight_p14"></ref><ref name="Entous">[https://www.reuters.com/article/us-palestinians-law-idUSL0824203920070708 Framers of Palestinian constitution challenge Abbas] . Adam Entous, Reuters, 8 July 2007</ref> בפועל מעולם לא התקיימה הצבעה כזו.<ref name="intern_fight_p14" /> בצו נשיאותי של הנשיא עבאס מספטמבר 2007 שיטת ההצבעה של המועצה המחוקקת הפלסטינית שונתה למערכת בחירות בשיטה היחסית.<ref name="pchr_position">[https://web.archive.org/web/20090612204924/http://www.pchrgaza.org/files/PressR/English/2007/115-2007.html PCHR Position on the Presidential Decree on the Election Law]. PCHR, 4 September 2007</ref> עם פירוק ממשלת האחדות בראשות החמאס, השטחים הפלסטיניים פוצלו בפועל לשתי ישויות שלטון: ממשל חמאס ברצועת עזה, ואש"ף בחלק מיהודה ושומרון.<ref name="nyt_divided"></ref>

הקהילה הבין-לאומית הכירה בממשלת החירום הפלסטינית. מספר ימים לאחר מכן ארצות הברית הכירה בממשלת פיאד וסיימה חרם כלכלי-פוליטי בן 15 חודשים על הרשות הפלסטינית. זאת במטרה לחזק את משילות הרש"פ. באופן דומה, חידש האיחוד האירופי את הסיוע הישיר לפלסטינים, וישראל הפשירה את כספי המיסים שעצרה מאז ההשתלטות חמאס על המועצה המחוקקת.<ref name="iht_us_ends_embargo">[https://web.archive.org/web/20070621083640/http://www.iht.com/articles/2007/06/19/sports/pals.php U.S. ends embargo on Palestinian Authority in move to bolster Fatah]. Helene Cooper, International Herald Tribune, 19 June 2007</ref> הקוורטט לענייני המזרח התיכון הצהיר על מחויבתו לתמוך בעבאס וחידש את המגעים עם הרשות הפלסטינית. מזכ"ל האו"ם באן קי-מון קרא לתמיכה בין-לאומית במאמצי עבאס "להשיב את החוק והסדר".<ref name="IDSA" /><ref name="bbc_dissolve_2"></ref>

ביוני 2007 ישראל ומצרים הטילו סגר על רצועת עזה.

ב-2024 בריאיון לדאגלס מארי חשף מסעב חסן יוסף כי למודיעין הישראלי היה מידע מודיעני על כוונת חמאס ועל היכולת של חמאס להשתלט על הרצועה.<ref></ref>

== ראו גם ==
* עימות חמאס–פת"ח ברצועת עזה
* הבחירות לרשות המחוקקת הפלסטינית (2006)
* חמאסטן

== קישורים חיצוניים ==
* [http://news.bbc.co.uk/2/hi/in_pictures/6752269.stm בתמונות: חמאס כובש את עזה (BBC)]

==הערות שוליים==

קטגוריה:חמאס
קטגוריה:לחימה ברצועת עזה
קטגוריה:פוליטיקה פלסטינית
קטגוריה:2007